Cassateddi

Li cassateddi sunnu na spicialitati siciliana duci. Nun s'hannu a cunfunniri chê cassati ca si servunu friddi, abbersu gilatu. Si fannu fritti a Trapani e ô furnu a Rausa.
 Cassateddi trapanisi 

Li cassateddi su puru un dorci trapanisi, chi nasciu nà zona ri Calatafimi. 

Si fannu cu la ricotta, ma dî pecura, zuccaru e cioccolattu. Infatti la cassatedda trapanisi havi la forma di menza luna. La pasta di li cassateddi quannu si cocinu ntâ  l'ogghiu frittu addiventa china di "papuli" chi ci dunanu cchiù sapuri.

 Cassateddi di Rausa 
Assai diffusa ntâ zona di Rausa e pruvincia. A diffirenza dî cassati, li cassateddi si priparanu a basi di pasta frisca, stinnuta, ricotta zuccurata, e la pasta si gnuttica  ppi chiuiri la ricotta ntâ na cuppitedda di na dicina di cintimitri di diamitru.  

Li cassateddi si còcinu ô furnu e si ponnu manciari càudi, appena nisciuti dô furnu.

Ntâ tradizzioni rausana, li cassateddi si priparanu ppi la Pasqua. Ppi chistu vènnu chiamati spissu cassateddi ri Pasqua.

Catigurìa:Cucina siciliana
Catigurìa:Cosi duci